Strepfen a dieťa 11rokov
Strepfen sa podľa príbalového letáku môže užívať až od 12 rokov.Čo sa môže stať, ak ho užilo mladšie dieťa, 11 ročné? Má na užitie lieku vplyv aj hmotnosť dieťaťa?
Dobrý deň,
ďakujeme za Vašu otázku.
Liek obsahuje flurbiprofen, ktorý patrí do skupiny liekov známych ako nesteroidné protizápalové lieky. Strepfen je kontraindikovaný u detí mladších ako 12 rokov z bezpečnostných dôvodov (výrobca neuvádza výnimku v prípade vyššej hmotnosti dieťaťa). Je potrebné dieťa sledovať, v prípade výskytu nežiadúcich účinkov treba vyhľadať lekársku pomoc. Pre 11 ročné dieťa je vhodnou voľbou napríklad
Neo-angin
. Má antiseptický účinok a pomáha zmierniť bolesť a opuch v hrdle. Deti od 6 rokov užívajú 1 pastilku každé 2-3 hodiny. Maximálna denná dávka je 6 pastiliek.
Prajem pekný zvyšok dňa.
S pozdravom
Mgr. Emma Halás Haluščíková